ลอดช่องสิงคโปร์ 

ไม่ได้กำเนิดที่สิงคโปร์แต่อย่างใด จริงๆ แล้ว ลอดช่องสิงคโปร์ นั้นมาจาก ร้านสิงคโปร์โภชนา ที่เป็นต้นตำรับทำลอดช่องชนิดนี้ขายเป็นเจ้าแรกในประเทศไทย ตั้งอยู่หน้าโรงหนังสิงคโปร์(เดิม) หรือเรียกอีกชื่อว่าโรงหนังเฉลิมบุรี ลูกค้าก็มักจะเรียกว่าลอดช่องหน้าโรงหนังสิงคโปร์ เรียกไปเรียกมาเหลือแต่ ลอดช่องสิงคโปร์ ปัจจุบัน ร้านตั้งอยู่ ถนนเจริญกรุง บริเวณแยกหมอมี เยื้อง ธ.ยูโอบี

ความอร่อยอยู่ที่เส้นเขียวเหนียวหนึบ ทำจากแป้งมันผสมน้ำใบเตย ใส่น้ำกะทิหวานมัน เติมขนุนฉีกหอมๆ ตักเสิร์ฟในแก้วตูดจีบสุดคลาสสิค ใส่น้ำแข็งเกล็ด คนให้เข้ากัน ซู๊ดดดด....อร่อยจุงเบย